google/wiki40b huggingface dataset:
१२९६ ईसा पूर्व

१२९६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२९६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
धूपगढ़

मध्य प्रदेश की सबसे ऊँची चोटी

धूपगढ़ (महादेव पहाड़ियों में स्थित) मध्य प्रदेश की सतपुड़ा पर्वतमाला का सबसे ऊँचा स्थान है ।  
पहाड़ी का शिखर सूर्यास्त देखने के लिए एक लोकप्रिय क्षेत्र है। पचमढ़ी हिल स्टेशन इसके शिखर के निकट ही स्थित है।
कुंट की नली

कुंट की नली, ताप, घनत्व, आर्द्रता आदि की नियंत्रित अवस्थाओं में गैसों में ध्वनि के वेग मापने का उपकरण है। इसका आविष्कार जर्मन भौतिकविद् आगस्ट ए. इ. ई. कुंट ने सन्‌ 1866 में किया था।
कुंट की नली में गैस एक काँच की नलिका में भरी जाती है जिसके एक सिरे पर पिस्टन होता है जो आगे पीछे खिसकाया जा सकता है और दूसरे सिरे पर ध्वनि स्रोत। यह ध्वनि स्रोत, एक धातु या काँच की छड़ होती है जिसके सिरे पर भी एक पिस्टन लगा होता है। अनुनाद की स्थिति का पता चलाने के लिए नलिका के भीतर हलका चूर्ण, जैसे लाइकोपोडियम बिखेर दिया जाता है। छड़ में अनुदैर्घ्य अप्रगामी कंपन उत्पन्न किए जाते हैं जिनकी आवृत्ति मालूम कर ली जाती है। छड़ के सिरे का पिस्टन नलिका की गैस में उसी आवृत्ति की तरंगें उत्पन्न करता है। दूसरी ओर के पिस्टन को आगे पीछे खिसकाकर अननुाद की अवस्था प्राप्त की जाती है। इस अवस्था में नलिका में अप्रगामी तरंगें बन जाती हैं और उसके निस्पंदों पर चूर्ण की छोटी छोटी ढेरियाँ बन जाती हैं जिनके बीच आधे तरंगदैर्घ्य का अंतराल होता है। इस मापने से गैस में ध्वनि का तरंगदैर्घ्य मालूम हो जाता है। तरंगदैर्घ्य और आवृत्ति के गुणाक की गणना करके ध्वनि का वेग मालूम हो जाता है।
२०१७ विधानसभा चुनाव

२०१७ में विधानसभा चुनाव इन राज्यों में होने हैं- उत्तराखण्ड, उत्तर प्रदेश, पंजाब
सुनहरा उर्दू

सुनहरा उर्दू या सुनहरा झुण्ड (मंगोल: Зүчийн улс, ज़ुची-इन उल्स; अंग्रेज़ी: Golden Horde) एक मंगोल ख़ानत थी जो १३वीं सदी में मंगोल साम्राज्य के पश्चिमोत्तरी क्षेत्र में शुरू हुई थी और जिसे इतिहासकार मंगोल साम्राज्य का हिस्सा मानते हैं। इसे किपचक ख़ानत और जोची का उलुस भी कहा जाता था। यह ख़ानत १२४० के दशक में स्थापित हुई और सन् १५०२ तक चली। यह अपने बाद के काल में तुर्की प्रभाव में आकर एक तुर्की-मंगोल साम्राज्य बन चला था। इस साम्राज्य की नीव जोची ख़ान के पुत्र (और चंगेज़ ख़ान के पोते) बातु ख़ान ने रखी थी। अपने चरम पर इस ख़ानत में पूर्वी यूरोप का अधिकतर भाग और पूर्व में साइबेरिया में काफ़ी दूर तक का इलाक़ा शामिल था। दक्षिण में यह कृष्ण सागर के तट और कॉकस क्षेत्र तक विस्तृत थी। इसकी दक्षिण सीमाएँ इलख़ानी साम्राज्य नाम की एक अन्य मंगोल ख़ानत से लगती थीं।
बातु ख़ान के बाद यह ख़ानत सौ साल तक पनपती रही। १३१२ से १३४१ तक राज करने वाले उज़बेग ख़ान ने इस्लाम में धर्म परिवर्तन कर लिया। १३५९ में ख़ानत में अंदरूनी लड़ाईयां भड़क उठी लेकिन १३८१ में तोख़्तामिश ने फिर से इसे संगठित किया। १३९६ में तैमूर के हमले के बाद यह छोटी तातार ख़ानतों में खंडित हो गई। १४३३ तक इसका नाम सिर्फ़ 'महान उर्दू' बन गया और इसके क्षेत्र में बहुत सी तुर्की-भाषी ख़ानतें उभर आई। उत्तर में अधीन मुस्कोवी (रूसी) राज्य ने इन दरारों का फ़ायदा उठाकर अपने आप को १४८० में एक युद्ध के बाद आज़ाद करा लिया। सुनहरे उर्दू का बचा-कुचा अंश १५०२ में ख़त्म हो गया।

नाम की उत्पत्ति

इस साम्राज्य का नाम 'सुनहरा' क्यों पड़ा इसपर इतिहासकारों में मतभेद है लेकिन 'पीला' रंग पुरानी तुर्की और मंगोल भाषाओँ में 'केन्द्रीय' के लिए भी एक शब्द होता था। यश भी संभव है कि 'सुनहरा' शब्द इस ख़ानत की धनवान स्थिति को देखते हुए लगाया गया हो। 'उर्दू' शब्द मंगोल भाषा में 'महल', 'खेमे' या 'मुख्यालय' के लिए एक शब्द हुआ करता था। तुर्की भाषाओँ में इस से मिलता-जुलता 'ओर्ता' शब्द था जिसका मतलब 'तरफ़', 'विभाग' या 'दिशा' होता था। कहा जाता है कि बातु ख़ान का तम्बू सुनहरे रंग का होता था इसलिए यह भी संभव है कि ख़ानत का नाम उसी से पड़ा हो।
गर्भपात वादविवाद

गर्भपात वादविवाद, उत्प्रेरित गर्भपात की नैतिक, कानूनी और धार्मिक स्थिति के आसपास चल रहा विवाद है। बहस में शामिल दोनो पक्ष अपने को "अधिकार-समर्थक" (प्रो-चॉइस) और "जीवन-समर्थक " (प्रो-लाईफ) आंदोलनकारी के रूप में वर्णित करते हैं। "प्रो-चॉइस" महिलाओं के अधिकार पर जोर देती है कि वह गर्भ को समाप्त करना चाहती है या नहीं। "प्रो-लाइफ" भ्रूण या गर्भ के अधिकार को शब्द के लिए इशारा करने और पैदा होने के अधिकार पर जोर देती है। दोनों शर्तों को मुख्यधारा के मीडिया में भारित भाषा माना जाता है, जहां "गर्भपात अधिकार" या "गर्भपात विरोधी" जैसी शब्द आम तौर पर पसंद की जाती हैं। प्रत्येक आंदोलन में, विभिन्न परिणामों के साथ, जनता की राय को प्रभावित करने और अपनी स्थिति के लिए कानूनी समर्थन प्राप्त करने की मांग की गई है, जिसमें कुछ गिने चुने गर्भपात विरोधी समर्थकों द्वारा हत्या और आगजनी जैसे हिंसा का उपयोग भी देखा गया है।
कई लोगों के लिए, गर्भपात अनिवार्य रूप से एक नैतिक मुद्दा है, मानव व्यक्तित्व के प्रारंभ, भ्रूण के अधिकार, और अपने शरीर पर एक महिला के अधिकार के संबंध में। गर्भपात विरोधी कानूनों को लागू करने, बनाए रखने और विस्तार करने की मांग करने वाले गर्भपात विरोधी अभियान वाले कुछ देशों में बहस एक राजनीतिक और कानूनी मुद्दा बन गई है, जबकि गर्भपात के अधिकारों का विस्तार करते समय गर्भपात अधिकार प्रचारक ऐसे कानूनों को निरस्त या आसान बनाने की मांग करते हैं। गर्भपात कानून सार्वजनिक क्षेत्र के वित्त पोषण के लिए प्रक्रिया के सीधे निषेध से लेकर क्षेत्राधिकारों के बीच काफी भिन्न होता है। सुरक्षित गर्भपात की उपलब्धता भी दुनिया भर में भिन्न होती है।
टी॰वी॰ राजेश्वर

टी॰वी॰ राजेश्वर (जन्म 28 अगस्त 1926) भारतीय पुलिस सेवा के पूर्व अधिकारी, इंटेलिजेंस ब्यूरो के पूर्व प्रमुख और सिक्किम, पश्चिम बंगाल एवं उत्तर प्रदेश के पूर्व राज्यपाल हैं। उन्हें 2002 में पद्म विभूषण से सम्मानित किया गया। टी॰वी॰ राजेश्वर का निधन 14 जनवरी 2018 को हो गया था। 

कैरियर

वो अगस्त 1983 से नवम्बर 1985 तक आन्ध्र प्रदेश के लेफ्टिडेंट गर्वनर रहे। नवम्बर 1985 से मार्च 1998 तक वो सिक्कीम के राज्यपाल रहे। 20 मार्च 1989 से 7 फ़रवरी 1990 तक वो पश्चिम बंगाल एवं 8 जुलाई 2004 से 27 जुलाई 2009 तक वो उत्तर प्रदेश के राज्यपाल रहे।
दाबेली

व्यंजन विधि

दाबेली बनाने के लिए प्रारंभ में दाबेली का मसाला बनाया जाता है। कढ़ाई में मक्खन और तेल डाल कर गरम किया जाता है और गरम मक्खन में हींग और जीरा ड़ाला जाता हैं। जीरा हल्का सा भूनने पर अदरक, हरी मिर्च और हल्दी पाउडर ड़ालना होता हैं।, बादमें कटे टमाटर और टमाटर के मैस होने तक भूनते हुये पक जाने के बाद आलू, नमक और दाबेली तैयार मसाला ड़ालकर 3 - 4 मिनिट तक भूनने के बाद दाबेली स्टफिंग तैयार हो जायेगा।
उसके बाद पाव को २ साइड से बिचमें से इस तरह काटा जाता है कि वह बची हुई 2 साइड से जुड़ा रहे। तवे को गरम करके कटे पाव के ऊपर और नीचे थोड़ा सा मक्खन लगा कर पाव को दोंनो ओर से हल्का ब्राउन होने तक तवे पर गरम किया जाता है। पाव के काटे गये भाग को खोलकर, खुले भाग के अन्दर दोंनों तरह एक ओर मीठी और दूसरी ओर नमकीन हरी चटनी, एक चम्मच ऊपर तक भर का दाबेली स्टफिंग, इसके ऊपर छोटी चम्मच सींग दाना, 1 छोटी चम्मच सेव, 1 छोटी चम्मच हरा धनियां, और 1 छोटी चम्मच अनार दाने ड़ालने के बाद दाबेली को हाथ से दबा कर बन्द करके बरतन में रखकर परोसा जाता है।
आत्मानन्द

आत्मानन्द शांकर-मतानुयायी अद्वैतवादी आचार्य थे। इनका समय चौदहवीं शताब्दी ईस्वी है। इन्होंने ऋग्वेद के 'अस्यवामीय सूक्त' पर भाष्य लिखा है।

परिचय

केवल एक सूक्त पर भाष्य-रचना में ही इन्होंने लगभग सत्तर ग्रंथों का प्रमाण दिया है। इनके भाष्य में उद्धृत ग्रंथकारों में स्कन्दस्वामी, भट्ट भास्कर आदि का नाम मिलता है। परंतु सायण का नाम नहीं मिलता। इसलिए इन्हें सायण से पहले का का भाष्यकार माना गया है। इनके द्वारा उद्धृत लेखकों में मिताक्षरा के रचयिता विज्ञानेश्वर (1070 से 1100 ई) तथा स्मृति चन्द्रिका के रचयिता देवण भट्ट (13वीं शताब्दी) के नाम होने से इनका समय चौदहवीं शताब्दी ईस्वी माना गया है। अपने भाष्य के संबंध में उन्होंने स्वयं लिखा है कि स्कन्दस्वामी आदि का भाष्य यज्ञपरक है; निरुक्त अधिदेव परक है; परंतु यह भाष्य अध्यात्म-विषयक है। फिर भी मूल रहित नहीं है। इसका मूल विष्णुधर्मोत्तर है।
फ्रान्क विल्चेक

फ्रान्क विल्चेक अमेरिका के प्रसिद्द वैज्ञानिक एवं गणितज्ञ हैं 2004 में इन्हें भौतिक विज्ञान में नोबेल पुरस्कार प्रदान किया गया।
१४९६ ईसा पूर्व

१४९६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४९६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रमज़ान

रमज़ान और कुरान का अवतरण

मुसलमानों के विश्वास के अनुसार इस महीने की २७वीं रात शब-ए-क़द्र को क़ुरान का नुज़ूल (अवतरण) हुआ। इसी लिये, इस महीने में क़ुरान ज़्यादा पढना पुण्यकार्य माना जाता है। तरावीह की नमाज़ में महीना भर कुरान का पठन किया जाता है। जिस से क़ुरान पढना न आने वालों को क़ुरान सुनने का अवकाश ज़रूर मिलता है।

रमज़ान और उपवास (रोज़ा)

रमजान का महीना कभी २९ दिन का तो कभी ३० दिन का होता है। इस महीने में उपवास रखते हैं। उपवास को अरबी में "सौम", इसी लिये इस मास को अरबी में माह-ए-सियाम भी कहते हैं। फ़ारसी में उपवास को रोज़ा कहते हैं। भारत के मुसलिम समुदाय पर फ़ारसी प्रभाव ज़्यादा होने के कारण उपवास को फ़ारसी शब्द ही उपयोग किया जाता है।
उपवास के दिन सूर्योदय से पहले कुछ खालेते हैं जिसे सहरी कहते हैं। दिन भर न कुछ खाते हैं न पीते हैं। शाम को सूर्यास्तमय के बाद रोज़ा खोल कर खाते हैं जिसे इफ़्तारी कहते हैं।
चेटपट

यह भारत के चैन्नई राज्य में स्थित है
रुद्रावतार

रुद्रावतार भगवान् शिव (रूद्र ) के अवतारों को कहा जाता है। शास्त्र अनुसार महादेव के २८ अवतार हुए थे  उनमें भी १०  प्रमुख है ।

शब्द व्युत्पत्ति

वेदों में शिव का नाम ‘रुद्र’ रूप में आया है। रुद्र का अर्थ होता है भयानक। रुद्र संहार के देवता हैं। विद्वानों के मत से उक्त शिव के सभी प्रमुख अवतार व्यक्ति को सुख, समृद्धि, भोग, मोक्ष प्रदान करने वाले एवं व्यक्ति की रक्षा करने वाले हैं।

अन्य अवतार

शिव के अन्य ग्यारह अवतार- कपाली, पिंगल, भीम,विरुपाक्ष, विलोहित, शास्ता, अजपाद, आपिर्बुध्य, शम्भू, चण्ड तथा भव है।
इन अवतारों के अतिरिक्त शिव के दुर्वासा, हनुमान, महेश,वृषभ,पिप्पलाद, वैश्यानाथ, द्विजेश्वर, हंसरूप, अवधूतेश्वर, भिक्षुवर्य, सुरेश्वर, ब्रह्मचारी, सुनटनतर्क, द्विज, अश्वत्थामा, किरात और नतेश्वर आदि अवतारों का उल्लेख भी 'शिव पुराण' में हुआ है।
उचकुदुक

सम्बंधित तथ्य

उचकुदुक शहर से सम्बंधित एक घटना १० जुलाई १९८५ को घटी जब यहाँ एरोफ़्लोट उड़ान संख्या ७४२५ का विमान दुर्घटनाग्रस्त हुआ। इस हादसे में २०० लोगों की जाने गई। उचकुदुक यहाँ से उभरे 'याल्ला' (Ялла, Yalla) नाम के एक संगीत गुट के लिए भी मशहूर है जो १९७० और १९८० के दशकों में पूरे सोवियत संघ और कुछ अन्य पूर्व यूरोपीय देशों में प्रसिद्ध हुआ। इनका सबसे मशहूर गाना 'उचकुदुक - त्रि कोलोदत्सा' था।
बेल एपोक

बेल एपोक (स्पेनी: Belle Époque, बेल एपोक, अर्थ: सुन्दर ज़माना) सन् १९९२ में बनी एक स्पेनी फ़िल्म है जिसका निर्देशन फ़ेरनान्दो त्रुएबा (Fernando Trueba) ने किया था। इस फ़िल्म ने संयुक्त राज्य अमेरिका के ६६वें अकेडेमी पुरस्कार की सर्वोत्तम विदेशी-भाषा फ़िल्म की श्रेणी का ईनाम जीता था और सर्वश्रेष्ठ फ़िल्म का गोया पुरस्कार भी जीता था।

कथासार

फ़िल्म १९३१ के वर्ष में आधारित है जब स्पेन में गणतंत्रीय (रिपब्लिकन) और परम्परावादी शक्तियों के बीच लड़ाई चल रही थी। फ़ेरनान्दो एक सिपाही है जो अपने सैनिक-दस्ते से भागकर एक छोटी सी बस्ती में शरण लेता है, जहाँ वह एक बड़े से घर में रह रहे मानोलो नामक वृद्ध से दोस्ती कर लेता है। बूढ़े मानोलो की चार बेटियाँ हैं और एक-एक करके फ़ेरनान्दो के उन सभी के साथ प्रेम-सम्बन्ध और फिर शारीरिक सम्बन्ध, हो जाते हैं। हर एक से प्यार करके वह सोचता है कि उस वाली से विवाह कर लेगा लेकिन हर बार कोई-न-कोई कठिनाई आ जाती है। पहली, क्लारा, एक विधवा है जो फ़ेरनान्दो का साथ अपने दुख से लड़ने के लिए चाहती है। दूसरी, वायोलेता, वास्तव में एक समलैंगिक स्त्री (लेस्बियन) है जो फ़ेरनान्दो की तरफ़ तभी आकर्षित होती है अगर वह स्त्रियों वाले कपड़े पहने। तीसरी, रोकियो, शाही घराने में ब्याहकर अमीर बनना चाहती है और फ़ेरनान्दो के साथ केवल दिल बहलाने के लिए समय गुज़ार रही है। बूढ़ा मानोलो चाहता है कि फ़ेरनान्दो किसी एक से तो शादी कर ले और हर नाकाम प्रयास के बाद वह फ़ेरनान्दो को सांत्वना देता है कि वह हिम्मत न हारे और अगली बेटी के साथ कोशिश कर देखे। सबसे छोटी बेटी, लुज़, नादान दर्शाई गई है। फ़ेरनान्दो के हर बहन के साथ प्रेम होने पर उसकी जलन बढ़ती रहती है। अंत में फ़ेरनान्दो समझ जाता है कि चारों बहनों में वही उसके लिए ठीक पत्नी रहेगी।
२७५३ ईसा पूर्व

२७५३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७५३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
संक्रांति

संक्रान्ति का अर्थ है, 'सूर्य का एक राशि से अलगी राशि में संक्रमण (जाना)'। अतः पूरे वर्ष में कुल १२ संक्रान्तियाँ होती हैं। आन्ध्र प्रदेश, तेलंगण, कर्नाटक, महाराष्ट्र, तमिलनाडु, केरल, उडीसा, पंजाब और गुजरात में संक्रान्ति के दिन ही मास का आरम्भ होता है। जबकि बंगाल और असम में संक्रान्ति के दिन महीने का अन्त माना जाता है।
अस्चांसका विला

इमारत

इस विला का डिज़ाइन आर्किटेक्ट रागनार ओसतबर्ग द्वारा बनाया गया था और 1906 1906 में कर्नल विल्हेम अस्चान के लिए बनाई गई थी। ओसतबर्ग ने ऊमेओ में कई इमारतों का डिज़ाइन बनाया पर वह स्टाकहोम के टाउन हाल के लिए मशहूर है। आज की तारीक में अस्चांसका विला एक रेस्तरां है।
लकड़ी की बनाई यह इमारत अपने राष्ट्री रोमांटिक अंदाज़ में श्चारिन्सका विला के साथ मिलती जुलती है।
दशावतार

हिन्दू धर्म में विभिन्न देवताओं के अवतार की मान्यता है। प्रायः विष्णु के दस अवतार  माने गये हैं जिन्हें दशावतार कहते हैं। इसी तरह शिव और अन्य देवी-देवताओं के भी कई अवतार माने गये हैं।

विस्तार

हिन्दू धर्म-ग्रन्थों में सामान्यतः दशावतार की उपर्युक्त सूची स्वीकृत है, लेकिन विभिन्न ग्रन्थों में कुछ अंतर भी हैं।
उदाहरण के लिए, कुछ धार्मिक समूहों की मान्यता के अनुसार कृष्ण ही परमात्मा हैं और दशावतार कृष्ण के ही दस अवतार हैं; अतः उनकी सूची में कृष्ण नहीं बल्कि उनके स्थान पर बलराम होते हैं। कुछ लोग बलराम को एक अवतार मानते हैं, बुद्ध को नहीं। महााात्म गांधी भगवान विििष्णु के नवें अवतार के रुप में भारत के तारण हार बने तथा वििश्व  (विष्णु के विश्राम के आधार) का अवतार माना जाता है।
दशावतार के बारे में अन्य विचारों में, कुछ लोग अवतारों के क्रम को युक्तिसंगत बनाने की कोशिश में, उन्हें विकासवादी डार्विन के सिद्धान्त से जोड़ते हैं। इस विचार के अनुसार अवतार जलचर से भूमिवास की ओर बढ़ते क्रम में हैं; फिर आधे जानवर से विकसित मानव तक विकास का क्रम चलते गया है। इस प्रकार दशावतार क्रमिक विकास का प्रतीक या रूपक की तरह है। 
[ महात्मा गाँधी ] गाँधी जी को विष्णु के अवतार के रूप में जन्मे जिन्होंने समस्त मानव जाति को प्रेम को जिने मार्ग दिखलाया कुछ लोग बुध को भगवान मेरे हे लेकिन बुध हिन्दू धर्म से हटकर बोध धर्म को अपना लिया था और बोध धर्म के संस्थापक बनगया अत: बोध को भगवान का अवतार मानना गलत है बोध को वही भगवान मानेगा जो बोध का अनुयायी होंगे महात्मा गाँधी भारत माता वर्ष के समस्त मानव जाति के लिए भगवान विष्णु के अवतार थे जो भारत को गुलामी की जंजीर से मुक्त करने के लिए गुजरात के पोरबंदर में उनका जन्म हुआ था उनके समाज को एकजुट करने के  भजन 
[रघुपति राघव राजा राम पतीत पावन सीता राम। ईश्वर अल्लाह तेरो नाम सबको सनमति दे भगवान।। ]
मोहनगंज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मोहनगंज उपजिला बांग्लादेश के उत्तरी सीमा से सटे, मयमनसिंह विभाग के नेत्रकोना जिले में स्थित है।
नसीम हिजाज़ी

नसीम हिजाज़ी (नस्तालीक़: نسیم حجازی‎) उर्दू के मशहूर लेखक और उपन्यासकार थे जो ऐतिहासिक उपन्यासकारी के क्षितिज पर भी वे एक प्रभाव छोड़ गए। उनका असली नाम शरीफ़ हुसैन (नस्तालीक़: شریف حسین‎) था लेकिन वे इनके क़लमी नाम नसीम हिजाज़ी से जाने जाते हैं। भारत का विभाजन से पहले उनका जन्म 1914 को गुरदासपुर ज़िला, पंजाब, ब्रिटिश भारत में हुआ था। ब्रिटिश राज से आज़ादी के वक़्त उनका ख़ानदान हिजरत करके पाकिस्तान चला गया और बाक़ी की ज़िन्दगी उन्होंने वहाँ गुज़ारी। मार्च 1996 में उनकी मौत हो गई।
लौह स्तंभ

दिल्ली का लौह स्तम्भ, दिल्ली में क़ुतुब मीनार के निकट स्थित एक विशाल स्तम्भ है। यह अपनेआप में प्राचीन भारतीय धातुकर्म की पराकाष्ठा है। यह कथित रूप से राजा चन्द्रगुप्त विक्रमादित्य (राज ३७५ - ४१३) से निर्माण कराया गया, किन्तु कुछ विशेषज्ञों का मानना है कि इसके पहले निर्माण किया गया, सम्भवतः ९१२ ईपू में। इस स्तम्भ की उँचाई लगभग सात मीटर है और पहले हिन्दू व जैन मन्दिर का एक भाग था। तेरहवीं सदी में कुतुबुद्दीन ऐबक ने मन्दिर को नष्ट करके क़ुतुब मीनार की स्थापना की। लौह-स्तम्भ में लोहे की मात्रा करीब ९८% है और अभी तक जंग नहीं लगा है।

परिचय

लगभग १६०० से अधिक वर्षों से यह खुले आसमान के नीचे सदियों से सभी मौसमों में अविचल खड़ा है। इतने वर्षों में आज तक उसमें जंग नहीं लगी, यह बात दुनिया के लिए आश्चर्य का विषय है। जहां तक इस स्तंभ के इतिहास का प्रश्न है, यह चौथी सदी में बना था। इस स्तम्भ पर संस्कृत में जो खुदा हुआ है, उसके अनुसार इसे ध्वज स्तंभ के रूप में खड़ा किया गया था। चन्द्रराज द्वारा मथुरा में विष्णु पहाड़ी पर निर्मित भगवान विष्णु के मंदिर के सामने इसे ध्वज स्तंभ के रूप में खड़ा किया गया था। इस पर गरुड़ स्थापित करने हेतु इसे बनाया गया होगा, अत: इसे गरुड़ स्तंभ भी कहते हैं। १०५० में यह स्तंभ दिल्ली के संस्थापक अनंगपाल द्वारा लाया गया।
इस स्तंभ की ऊंचाई ७३५.५ से.मी. है। इसमें से ५० सेमी. नीचे है। ४५ से.मी. चारों ओर पत्थर का प्लेटफार्म है। इस स्तंभ का घेरा ४१.६ से.मी. नीचे है तथा ३०.४ से.मी. ऊपर है। इसके ऊपर गरुड़ की मूर्ति पहले कभी होगी। स्तंभ का कुल वजन ६०९६ कि.ग्रा. है। १९६१ में इसके रासायनिक परीक्षण से पता लगा कि यह स्तंभ आश्चर्यजनक रूप से शुद्ध इस्पात का बना है तथा आज के इस्पात की तुलना में इसमें कार्बन की मात्रा काफी कम है। भारतीय पुरातत्व सर्वेक्षण के मुख्य रसायन शास्त्री डॉ॰ बी.बी. लाल इस निष्कर्ष पर पहुंचे हैं कि इस स्तंभ का निर्माण गर्म लोहे के २०-३० किलो को टुकड़ों को जोड़ने से हुआ है। माना जाता है कि १२० कारीगरों ने () दिनों के परिश्रम के बाद इस स्तम्भ का निर्माण किया। आज से सोलह सौ वर्ष पूर्व गर्म लोहे के टुकड़ों को जोड़ने की उक्त तकनीक भी आश्चर्य का विषय है, क्योंकि पूरे लौह स्तम्भ में एक भी जोड़ कहीं भी दिखाई नहीं देता। सोलह शताब्दियों से खुले में रहने के बाद भी उसके वैसे के वैसे बने रहने (जंग न लगने) की स्थिति ने विशेषज्ञों को चकित किया है। इसमें फास्फोरस की अधिक मात्रा व सल्फर तथा मैंगनीज कम मात्रा में है। स्लग की अधिक मात्रा अकेले तथा सामूहिक रूप से जंग प्रतिरोधक क्षमता बढ़ा देते हैं। इसके अतिरिक्त ५० से ६०० माइक्रोन मोटी (एक माइक्रोन = १ मि.मी. का एक हजारवां हिस्सा) आक्साइड की परत भी स्तंभ को जंग से बचाती है।

लौह स्तन्भ में वर्णित राजा चन्द्र की पहचान

इतिहासकारों ने महरौली के लोह स्तंभ को सम्राट चंद्रगुप्त द्वितीय के काल में रखा है और लोह स्तंभ में वर्णित राजा चंद्र को चंद्रगुप्त द्वितीय से जोड़ दिया है।
कुछ इतिहासकार मानते है कि उस लोह स्तंभ में जो लेख है वो गुप्त लेखो की शैली का है और कुछ कहते है कि चंद्रगुप्त द्वितीय के धनुर्धारी सिक्को में एक स्तंभ नज़र आता है जिसपर गरुड़ है ,पर वह स्तंभ कम और राजदंड अधिक नज़र आता है।
लोह स्तंभ के अनुसार राजा चंद्र ने वंग देश को हराया था और सप्त सिंधु नदियों के मुहाने पर वह्लिको को हराया था।
जेम्स फेर्गुससनजैसे पश्चिमी इतिहासकार मानते है कि यह लोह स्तंभ गुप्त वंश के चंद्रगुप्त द्वितीय का है।
कुछ इतिहासकारों के अनुसार यह स्तंभ सम्राट अशोक का है जो उन्होंने अपने दादा चंद्रगुप्त मौर्य की याद में बनवाया था।
भारत भूषण (हिन्दी कवि)

भारत भूषण (८ जुलाई १९२९ - १७ दिसम्बर २०११) हिन्दी के कवि एवं सुकुमार गीतकार थे।

जीवन परिचय

भारत भूषण का जन्म उत्तरप्रदेश के मेरठ में हुआ था। इन्होंने हिन्दी में स्नातकोत्तर शिक्षा अर्जित की और प्राध्यापन को जीविकावृत्ति के रूप में अपनाया। एक शिक्षक के तौर पर करियर की शुरुआत करने वाले भारत भूषण बाद में काव्य की दुनिया में आए और छा गए। उनकी सैकडों कविताओं व गीतों में सबसे चर्चित 'राम की जलसमाधि' रही। उन्होंने तीन काव्य संग्रह लिखे। पहला सागर के सीप वर्ष 1958 में, दूसरा ये असंगति वर्ष 1993 में और तीसरा मेरे चुनिंदा गीत वर्ष 2008 में प्रकाशित हुआ। वर्ष 1946 से मंच से जुडने वाले भारत भूषण मृत्यु से कुछ महीनों पूर्व तक मंच से गीतों की रसधार बहाते रहे। उन्होंने महादेवी वर्मा, रामधारी सिंह 'दिनकर' जैसे कवि-साहित्यकारों के साथ भी मंच साझा किया। दिल्ली में 27 फ़रवरी 2011 को आयोजित कवि सम्मेलन में उन्होंने अंतिम बार भाग लिया था।

प्रमुख कृतियाँ

इनका गीत संग्रह 'सागर के सीप' है। इसके अतिरिक्त तमाम कविताएं पत्र-पत्रिकाओं में प्रकाशित होती रहती हैं। 'राम की जल समाधि' इनकी बहुचर्चित कविता है।
सिर्फ तुम

सिर्फ तुम 1999 में बनी हिन्दी भाषा की प्रेमकहानी फ़िल्म है। फिल्म में संजय कपूर, प्रिया गिल, सुष्मिता सेन, सिमरन और जैकी श्रॉफ शामिल हैं। यह राष्ट्रीय पुरस्कार विजेता तमिल फिल्म कादल कोट्टै की रीमेक है। उसका निर्देशन अगत्यन ने किया था और उन्होंने सिर्फ तुम का निर्देशन भी किया। फिल्म व्यावसायिक नजरिये से सफल रही थी।

संक्षेप

दीपक (संजय कपूर) हमेशा दूसरों की मदद करते रहता है। एक दिन उसे किसी का पर्स मिलता है, जिसमें उसके कई सारे प्रमाण-पत्र रहता है। वह उससे पता देख कर उसके घर भेज देता है। वह आरती (प्रिया गिल) को जब मिलता है तो वह भी उसे उत्तर में एक और पत्र भेजती है और इसी के साथ दोनों पत्र द्वारा बात करते रहते हैं। वे दोनों ही एक दूसरे को नहीं देखे होते हैं लेकिन दोनों में प्यार हो जाता है।
दीपक को दूसरे जगह नौकरी करने के लिए दिल्ली जाना पड़ता है और वह ये बात आरती को बताता है। दीपक जहाँ नौकरी करता है वहाँ नेहा (सुष्मिता सेन) को उससे प्यार हो जाता है। इसके बाद जब ये बात दीपक को पता चलता है तो वो नौकरी छोड़ के चले जाता है। इसके बाद वह ऑटो चलाने लगता है।
आरती की शादी उसके परिवार वाले प्रेम (सलमान खान) के साथ तय कर देते हैं। इसके बाद आरती उसके पास जा कर बताती है कि वह दीपक से प्यार करती है और उसे दिल्ली जाना है। प्रेम उसे दिल्ली जाने की इजाजत उसके परिवार वालों से दिला देता है। आरती दिल्ली में आती है तो ऑटो में उसे दीपक मिलता है लेकिन दोनों एक दूसरे को नहीं पहचान पाते हैं। दीपक का पता नहीं मिलने के कारण आरती वापस अपने घर जाने के लिए रेल में बैठती है और उसके बाद उसे दीपक के कपड़े में उसका बनाया हुआ दीपक दिखाई देता है जो वह दीपक को उपहार के रूप में भेजी थी। इसके बाद दोनों मिल जाते हैं और कहानी उसी समय समाप्त हो जाती है।
पारिमा तापिरापेको राष्ट्रीय उद्यान

पारिमा तापिरापेको राष्ट्रीय उद्यान (स्पैनिश: Parque Nacional Parima Tapirapecó), वेनेजुएला के दक्षिणी राज्य अमेज़ोनास में स्थित, 38290 किमी² क्षेत्र में फैला और ब्राजील की सीमा से सटा एक राष्ट्रीय उद्यान है। यह वेनेजुएला का सबसे बड़ा और विश्व का पांचवां सबसे बड़ा राष्ट्रीय उद्यान है। उद्यान सदाबहार तराई के जंगलों, तलहटीय वन और पर्वतीय वनों से आच्छादित है। यह अमेज़ोनास के अटाबापो और रियो नीग्रो नगरपालिकाओं में स्थित है।
सीमा चौकी

सीमा चौकी, सीमा पोस्ट, सीमा अवलोकन पोस्ट या बीओपी एक चौकी है जो अपनी सीमा पर एक संप्रभु राज्य द्वारा बनाई जाती है, आमतौर अपने पड़ोसी देश से सटी सीमा पर निगरानी रखने के लिए इनकी श्रृंखला को एक नियमित अंतराल पर रखा जाता है। इस तरह की चौकियों पर सीमा रक्षकों जवान तैनात रहते हैं व गश्ती दल प्रतिदिन गश्त लगते हैं। ये चौकियाँ अपने मुख्यालयों के सदैव संपर्क में रहती हैं ताकि जिससे जानकारी साझा की जा सके व आपातकाल के दौरान मदद भी पहुंचाई जा सके।
अमेरिकी क्रान्ति

अमेरिकी क्रान्ति से आशय अठ्ठारहवीं शताब्दी के उत्तरार्ध में घटित घटनाओं से है जिसमें तेरह कालोनियाँ ब्रितानी साम्राज्य से आजाद होकर संयुक्त राज्य अमेरिका (United States of America / USA) के नाम से एक देश बना। इस क्रान्ति में सन १७७५ एवं १७८३ के बीच तेरह कालोनियाँ मिलकर ब्रितानी साम्राज्य के साथ सशस्त्र संग्राम में शामिल हुईं। इस संग्राम को 'क्रान्तिकारी युद्ध' या 'अमेरिका का स्वतन्त्रता संग्राम' कहते हैं।
इस क्रान्ति के फलस्वरूप सन १७७६ में अमेरिका के स्वतन्त्रता की घोषणा की गयी एवं अन्ततः सन १७८१ के अक्टूबर माह में युद्ध के मैदान में क्रान्तिकारियों की विजय हुई।
अमरीकी क्रान्ति १७७५ से १७८३ के दौरान जनरल जार्ज वाशिंगटन द्वारा अमरीकी सेना का नेतृत्व करते हुए की गयी थी। वाशिंगटन ने अमरीकन उपनिवेशों को एकीकृत करके संयुक्त राज्य अमरीका का वर्तमान स्वरूप प्रदान किया। बाद में उन्हें १७८९ में अमरीका का पहला राष्ट्रपति चुना गया। १४ दिसम्बर १७९९ को वाशिंगटन की मृत्यु हो गयी। उन्हें वर्तमान अमरीका का राष्ट्र-निर्माता कहा जाता है। आज भी अमरीका में उनके ही नाम पर वाशिंगटन शहर है।
मुख्यत: अमरीकी क्रान्ति सामाजिक, राजनीतिक व सैनिक क्रान्ति का मिला-जुला परिणाम था।
वर्मी वाश

वर्मीवाश (Vermiwash) एक तरल जैविक खाद है जो ताजा वर्मीकम्पोस्ट व केंचुए के शरीर को धोकर तैयार किय जाता है। वर्मीवाश के उपयोग से न केवल उत्तम गुणवत्ता युक्त उपज प्राप्त कर सकते हैं बल्कि इसे प्राकृतिक जैव कीटनाशक के रूप में भी प्रयोग किया जा सकता है। वर्मीवाश में घुलनशील नाइट्रोजन, फास्फोरस और पोटाश मुख्य पोषक तत्व होते हैं। इसके अलावा इसमें हार्मोन, अमीनो एसिड, विटामिन, एंजाइम, और कई उपयोगी सूक्ष्म जीव भी पाये जाते हैं। इसके प्रयोग से पच्चीस प्रतिशत तक उत्पादन बढ़ जाता है।